טורוזאורוס

טורוזאורוס (שם מדעי: Torosaurus) הוא סוג של דינוזאור ממשפחת צרטופסיים. היה ידוע בעבר כבעל הגולגולת הגדולה ביותר בכל הדינוזאורים. הטורוזאורוס נתגלה לראשונה על ידי הפלאונטולוג עותניאל צ'ארלס מארש והוגדר ב-1891. הטורוזאורוס היה דינוזאור בעל ציצית או עטרה קשיחה בראשו (סביב צווארו) ושלוש קרניים. בעטרה שבראשו היו שני חללים (או "חלונות" fenestrae) שהיו מכוסים בעור דק. הטורוזאורוס חי באמריקה הצפונית בתקופת הקרטיקון, כ-66.8 עד 66 מיליון שנה לפני זמננו. הטורוזאורוס שקל בין 4 ל-6 טון ואורכו היה כ-9 מטר. אורך הגולגולת שלו, כולל העטרה היה 2.6 מטר. רבים חושבים שפירוש השם "טורוזאורוס" הוא "לטאת שור" עקב פירוש המילה "טורו" בספרדית והתיאור שאכן מתאים לדינוזאור המקורנן הזה. פירוש זה שגוי ולמעשה משמעות השם היא "לטאה מחוררת" והשם ניתן לה בגלל שני ה"חלונות" הגדולים בעטרה של הטורוזאורוס. ב-2010 הציע הפלאונטולוג ג'ון סקנלה יחד עם ג'ק הורנר בעקבות מחקר שעשו (בשנים 2009-2010) שהטורוזאורוס הוא לא סוג טקסונומי נפרד אלא טריצרטופס בוגר ובשל (mature), שגופו ועטרתו גדלו וכן שבגלל הגדילה נוצרו "חלונות" בעטרה. לדבריהם אנטומית הטריצרטופס והטורוזאורוס כמעט זהים, וגם הגולגולת שלהם דומות למדי (למעט העטרה שמשתנה עם הגדילה). עוד נימוק נוגע למבנה העצם: כאשר בוחנים עצמות של טריצרטופס (גם גדול, כלומר: לא גור אלא גם מבוגר צעיר) מגלים שמדובר בעצם שעדיין גדלה, לעומת מבנה העצמות של הטורוזאורוס שמראות עצם מבוגרת שגדלה ובגרה לחלוטין. עוד נימוק נוגע למציאת פרטים בגילאים שונים: בעוד שנמצאו טריצרטופסים בכל שלבי ההתפתחות: מביצה, תינוק, גור וכלה במבוגר צעיר, מעולם לא נמצא טורוזאורוס צעיר. הסברה שהטורוזאורוס מייצג טריצרטופס מבוגר יכולה לפתור תעלומה זו. לונגריץ' ופילד פרסמו מאמר הסותר לטענתם את התזה של הורנר וסקנלה. הם ניתחו גולגולות שונות של טריצרטופס וטורוזאורוס ואמרו כי מצאו גולגולות של טריצרטופסים מבוגרים וכן של טורוזאורוסים צעירים. לטענה שיש התדלדלות עצם בעטרה של טריצרטופס שגורמת להיווצרות ה"חלונות" בעטרה של טורוזאורוס, ענו לונגריץ' ופילד, שהמקומות בהם יש הדלדלות עצם בעטרה של טריצרטופס לא תואמים למקומות בהם נמצאים ה"חלונות" בעטרה של טורוזאורוס. אנדרו פארקה ועמיתיו פרסמו מאמר ובו טענו שלפי ניתוח מורפולוגי שביצעו עבור כ-30 גולגולות של טריצרטופס, טורוזאורוס ונדוצרטופס עולה שטורוזאורוס הוא סוג טקסונומי נפרד. השערה זו עדיין נתונה בוויכוח מדעי , אך למרות זאת, הורנר, אוצר מחלקת הפלאונטולוגיה במוזיאון הרי הרוקי, החליט על מחיקת השם "טורוזאורוס" מהתצוגות במוזיאון והחלפתו בשם "טריצרטופס". הטורוזאורוס מוצג בסדרה של ה-BBC: הולכים עם דינוזאורים בפרק האחרון כיצור הנע בעדרים וחלק מהזכרים נלחמים על נקבות. עם זאת הם בירידה גדולה בעיקר עקב התנאים הקשים שנוצרים וכן עקב מהומות עקב טורפים ואוכלי נבלות הנעים בעקבותיהם. הוא מוצג גם בסדרה בראשית, אך רק בספרים (אם כי יש בובה בדמותו גם בעונה ראשונה בסדרה). הטורוזאורוס נראה בסרט "The Dino King", בו הוא שכן באסיה הפרהיסטורית. בנוסף הוא מוצג במספר משחקי מחשב כמו: "Jurassic Park: Operation Genesis", "Jurassic World Evolution", "Jurassic World Evolution 2", "Ark: Survival Evolved" ועולם היורה: המשחק. פסל של טורוזאורוס ניצב בחזית מוזיאון פיבודי לידיעת הטבע של אוניברסיטת ייל. טריצרטופס מדיה וקבצים בנושא טורוזאורוס בוויקישיתוף טורוזאורוס, באתר האנציקלופדיה של החיים (באנגלית) טורוזאורוס, באתר GBIF (באנגלית) Torosaurus במדריך הדינוזאורים The Dino Directory של המוזיאון להיסטוריה של הטבע (לונדון) Are Torosaurus and Triceratops the same dinosaur: smackdown at the Peabody, ערוץ היוטיוב של מוזיאון פיבודי באוניברסיטת ייל, 4 בפברואר 2013 חילופי מכתבים בין הפלאונטולוגים ג'ון סקנלה ואנדרו פארקה האם טורוזאורוס הוא הצורה המבוגרת של טריסרטופס(הקישור אינו פעיל), באתר Walking With Dinosaurs Holtz, Thomas R. Jr. (2011) Dinosaurs: The Most Complete, Up-to-Date Encyclopedia for Dinosaur Lovers of All Ages, Winter 2010 Appendix. Switek, Brian. "New Study Says Torosaurus=Triceratops". Dinosaur Tracking. Smithsonian.com. נבדק ב-2 במרץ 2011. {{cite web}}: (עזרה) "New Analyses Of Dinosaur Growth May Wipe Out One-third Of Species". Science News. ScienceDaily.com. 2009-10-31. נבדק ב-2009-11-03. לונגריץ' ופילד, Torosaurus Is Not Triceratops: Ontogeny in Chasmosaurine Ceratopsids as a Case Study in Dinosaur Taxonomy, אתר PLOS ONE,‏ 2012 Leonardo Maiorino mail, Andrew A. Farke, Tassos Kotsakis, Paolo Piras, אנדרו פארקה ועמיתיו, Is Torosaurus Triceratops? Geometric Morphometric Evidence of Late Maastrichtian Ceratopsid Dinosaurs, אתר PLOS ONE,‏ 2013. Neil Bowdler, Triceratops and Torosaurus dinosaurs 'two species, not one', BBC, 1.3.2012